
HOTĂRÂREA nr. 104/  2022
pentru modificarea și completarea Hotărârii Consiliului Local al Municipiului Lupeni nr. 30/ 2022
privind aprobarea Listei anuale de priorităţi pentru repartizarea locuinţelor ANL 

din Municipiul Lupeni, judeţul Hunedoara
hotărârea a fost aprobată prin vot liber exprimat cu unanimitate de voturi
Consiliul Local al Municipiului Lupeni,
Având în vedere Proiectul de hotărâre nr. 104/ 2022 precum și Referatul de aprobare nr. 16.245/ ​​​24 mai 2022 al domnului Lucian Marius Resmeriță, Primar al Municipiului Lupeni, prin care solicită completarea listei anuale de priorităţi pentru repartizarea locuinţelor ANL din municipiul Lupeni, judeţul Hunedoara ținând cont de propunerea formulată de Comisia Socială pentru analizarea cererilor de locuințe și repartizarea locuințelor pentru tineri, destinate închirierii din Municipiul Lupeni prin Raportul nr. 16.212/ 24 mai 2022;

Văzând Raportul nr. 16.523/ 26 mai 2022 prezentat de Compartimentul de Sprjinire a Asociațiilor de Proprietari din cadrul Primăriei Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

În baza dispoziţiilor art. 8 alin. (3) al Legii nr. 152/ 1998 privind înfiinţarea Agenţiei Naţionale pentru Locuinţe – republicată, cu modificările şi completările ulterioare;
În conformitate cu prevederile art. 14 alin. (1), alin. (2) și alin. (7), art. 15 alin. (1) din Hotărârea Guvernului nr. 962/ 2001 privind aprobarea Normelor Metodologice pentru punerea în aplicare a prevederilor Legii nr. 152/ 1998 – privind înfiinţarea Agenţiei Naţionale pentru Locuinţe, actualizată; 

În temeiul dispoziţiilor art. 129 alin. (1), alin. (2) lit. „c” şi lit.„d”, alin. (7) lit. „q” şi art. 139 alin. (3) lit. „g” din Ordonanța de Urgență nr. 57/ 2019 privind Codul administrativ
HOTĂRĂŞTE:

Art. I Se aprobă modificarea și completarea Hotărârii Consiliului local al Municipiului Lupeni nr. 30/ 2022, prin completarea listei anuale de priorităţi pentru repartizarea locuinţelor ANL din municipiul Lupeni, judeţul Hunedoara, conform  prevederilor anexei nr. 1 care face parte integrantă din hotărâre.
Art. II Hotărârea poate fi atacată conform prevederilor Legii nr. 554/ 2004 a contenciosului administrativ.

Art. III Prezenta hotărâre se comunică Instituției Prefectului județului Hunedoara în vederea verificării legalității, Primarului Municipiului Lupeni, Compartimentului de Sprijin al Asociațiilor de Proprietari și persoanelor din anexă iar la cunoștință publică prin publicarea pe site-ul Municipiului Lupeni. 

Lupeni, 


             26 mai 2022 

                  PREȘEDINTE DE ȘEDINȚĂ   
                       CONTRASEMNEAZĂ – SECRETAR  GENERAL                           

                    Prof. RODICA CÎMPEAN
                                      Jr. MARIUS CLAUDIU BĂLOI

Anexa nr. 1 la  Hotărârea nr.  104/ 2022
LISTA DE PRIORITĂŢI PENTRU REPARTIZAREA LOCUINŢELOR ANL DIN MUNICIPIUL LUPENI, JUDEŢUL HUNEDOARA

Apartamente cu 1 camere: 

1. Dosar nr. 31/2022 – Toth Nicolae – 40 puncte;
2. Dosar nr. 32/ 2022 – Beșleagă Alexandra Dana – 31 puncte.
Lupeni, 



  26 mai  2022
               PREȘEDINTE DE ȘEDINȚĂ   
                      CONTRASEMNEAZĂ – SECRETAR  GENERAL                           

                    Prof. RODICA CÎMPEAN
                                      Jr. MARIUS CLAUDIU BĂLOI
